Jnan Prakash Ghosh

Jnan Prakash Ghosh (toukokuu 1912 Kalkutta – 18. helmikuuta 1997) oli intialainen tablarumpali, harmoninsoittaja, laulaja, säveltäjä ja musikologi.

Ghosh oli Dwarkanath Ghosen eli Dwarkinin harmonin keksijän lapsenlapsi. Hänellä oli useita lauluopettajia, ja tablansoitossa hän sai opetusta sekä Farrukhabadin että Punjabin koulukuntien (gharana) muusikoilta. Ghosh työskenteli viidentoista vuoden ajan tuottajana All India Radiossa. Hän kehitti fuusiota perinteisestä ja modernista intialaismusiikista. Hän loi uran myös opettajana.

Ghosh sävelsi kevyttä musiikkia bengaliksi ja hindiksi sekä elokuvamusiikkia. Hän osallistui Intian hallituksen sponsoroimille kulttuurimatkoille, jotka suuntautuivat Neuvostoliittoon, Eurooppaan ja Japaniin. Hän oli Pennsylvanian yliopiston Senior Fellow ja Sangeet Natak Akademin jäsen.

Lähteet 

Tablansoittajat
Intialaiset rumpalit
Intialaiset säveltäjät
Intialaiset laulajat
Intialaiset musiikkitieteilijät
Vuonna 1912 syntyneet
Vuonna 1997 kuolleet